— Кіраванне метадычнай работай працякае эфектыўна тады, калі яе задачы, змест і арганізацыйныя асновы дакладна і ясна ўсведамляюць усе ўдзельнікі, таму запыты кіраўнікоў і педагогаў па ўдасканаленні навукова-метадычнай падрыхтоўкі ў значнай ступені можна задаволіць пры ўмове захавання прынцыпаў індывідуалізацыі і дыферэнцыяцыі, — заўважыла загадчыца раённага ВМК А.Я.Шпакоўская. — Дыферэнцыраваны падыход да зместу і форм метадычнай работы з педагогамі (як маладымі, так і вопытнымі) рэалізуецца з улікам аналізу паказчыкаў якаснага і колькаснага складу педкадраў раёна і вынікаў дыягностыкі па выяўленні іх прафесійных цяжкасцей і адукацыйных запытаў. Пастаўленыя задачы ажыццяўляюцца праз метадычны савет, сетку з 57 метадычных фарміраванняў кіраўнікоў і педагогаў, міжшкольных і школьных метадычных аб’яднанняў на базе 36 устаноў адукацыі.